ইয়োলান্ডা প্যান্টিন

**ইয়োলান্ডা প্যান্টিন** (জন্ম ১৯৫৪) একজন ভেনেজুয়েলীয় লেখক, যিনি মূলত কবিতা রচনা করতেন। পাশাপাশি তিনি শিশুসাহিত্যেও উল্লেখযোগ্য কাজ করেছেন।
## প্রাথমিক জীবন ও শিক্ষা
কারাকাসে জন্মগ্রহণকারী ইয়োলান্ডা প্যান্টিন তার এগারো ভাই-বোনের মধ্যে সবার বড়। তিনি তার শৈশব আরাগুয়ার তুরমেরোতে কাটান। সেখানে তিনি এসকুয়েলা দে আর্টেস প্লাস্টিকাস (Escuela de Artes Plásticas) (পরবর্তীকালে যার নাম পরিবর্তন করে রাখা হয় এসকুয়েলা দে আর্টেস ভিসুয়ালেস রাফায়েল মনাস্তেরিয়স) থেকে চারুকলা বিষয়ে পড়াশোনা করেন। ১৯৭৪ সালে, তিনি আন্দ্রেস বেলো ক্যাথলিক ইউনিভার্সিটিতে সাহিত্য বিষয়ে পড়ার জন্য কারাকাসে ফিরে আসেন।

## কর্মজীবন
প্যান্টিন, ১৯৭৮ সালে বিশ্ববিদ্যালয়ে একটি সাহিত্য সংঘ "রাস্ত্রোস" (Rastros) প্রতিষ্ঠা করেন। তার প্রথম লেখাগুলি এই সাময়িকীতে প্রকাশিত হয়েছিল, যার চিত্রায়ণ তিনি নিজেই করেছিলেন। পরের বছর, তিনি তার প্রথম কবিতার সংকলন *কাসা ও লোবো* (*Casa o lobo*) -এর জন্য ফ্র্যান্সিসকো লাজো মার্টি পুরস্কারে সম্মানসূচক স্বীকৃতি অর্জন করেন, যা ১৯৮১ সালে মোন্তে আবিলা এদিতোরেস (*Monte Ávila Editores*) কর্তৃক প্রকাশিত হয়।

১৯৭৯ সালে, তিনি লেখক আন্তোনিয়া পালাসিওস পরিচালিত "**কালিকান্তো"** (Calicanto) নামক সাহিত্য কর্মশালাতে যোগ দেন, যেখানে তিনি তার প্রজন্মের বিভিন্ন লেখকের সংস্পর্শে আসে। ১৯৮১ সালে তিনি কালিকান্তো ছেড়ে দেন এবং "**গ্রুপো ট্রাফিকো**" (Grupo Tráfico)-এর সহ-প্রতিষ্ঠাতা হন, যা সেই সময়ে ভেনেজুয়েলায় প্রচলিত নৈশ কাব্যিক দৃষ্টিভঙ্গিকে প্রত্যাখ্যান ও প্রশ্ন করেছিল। ট্রাফিকো একটি সাহিত্য ইশতেহার প্রকাশ করে যেখানে তারা সেকেলে মনে করা কাব্যিক প্রথাগুলির সমালোচনা করে, যা ব্যাপক প্রভাব ফেলে এবং নান্দনিক নবজাগরণকে উৎসাহিত করে।

১৯৮৬ সালে, কনসেহো নাসিওনাল দে লা কুলতুরা (*Consejo Nacional de la Cultura*) প্যান্টিনকে তার সাহিত্য প্রকল্পগুলি এগিয়ে নিয়ে যাওয়ার জন্য একটি বৃত্তি প্রদান করে। তিনি সাপ্তাহিক পত্রিকা *নুঁমেরো* (*Número*)-এর জন্য একজন সাংস্কৃতিক সাংবাদিক হিসাবে এবং *কে পাসা* (*Qué Pasa*)-এর সহ-সম্পাদক হিসাবেও কাজ করেন। ১৯৮৯ সালে, তিনি কবিতা প্রকাশকারী প্রকাশনা সংস্থা পেকেনিয়া ভেনেসিয়া (*Pequeña Venecia*) -এর অন্যতম প্রতিষ্ঠাতা ছিলেন। ১৯৯০ সালে, সান্তোস লোপেজের সাথে তিনি "কাসা দে লা পোয়েসিয়া ফাউন্ডেশন" (Casa de la Poesía Foundation) প্রতিষ্ঠা করেন।

২০০১ সালে, কারাকাসের মারিয়া লিওনজা মূর্তি থেকে অনুপ্রেরণা নিয়ে "দি পেলভিক বোন" কবিতা রচনা করেন ; এই কবিতায়, বর্ণনাকারী একটি আন্দোলনে যোগ দিতে কারাকাসে যাত্রা করে এবং মূর্তিটি দেখতে পায়। শ্রোণিচক্রের চিত্র এর "সবচেয়ে উল্লেখযোগ্য বৈশিষ্ট্য", যা বর্ণনাকারীর মনে গেঁথে থাকে এবং কবিতাটি সরাসরি মূর্তিকে কেন্দ্র করে লেখা হয়।

প্যান্টিন বিভিন্ন বইমেলা এবং কবিতা উৎসবে আমন্ত্রিত হয়েছেন, যার মধ্যে রয়েছে ফ্রান্সের ভাল-দে-মার্নেতে (Val-de-Marne) অনুষ্ঠিত প্রথম দ্বিবার্ষিক কবিতা সম্মেলন (১৯৯১) এবং মস্কোতে দ্বিবার্ষিক কবিতা সম্মেলন (২০১৯)। ফটোগ্রাফির প্রতি আগ্রহী প্যান্টিন ২০১৯ সালে *ফাউন্ডেশন লা পোয়েতেকা*তে (Fundación La Poeteca) আয়োজিত *দেদিকাতোরিয়াস* (Dedicatorias) প্রদর্শনীতে অংশগ্রহণ করেন। সেখানে, তিনি ২০০৮ সালে ট্রান্স-সাইবেরিয়ান রুটে ভ্রমণের সময় তোলা ছবিগুলির নির্বাচিত অংশ প্রদর্শন করেছিলেন।

## পুরষ্কার ও সম্মাননা
* ১৯৭৯, সম্মানসূচক স্বীকৃতি, ফ্র্যান্সিসকো লাজো মার্টি জাতীয় কবিতা পুরস্কার, কাসা ও লোবো (*[[Casa o lobo]]*)-এর জন্য
* ১৯৮২, সম্মানসূচক স্বীকৃতি, হোসে রাফায়েল পোকাটেরা কবিতা দ্বিবার্ষিক সম্মেলন, কোরিও দেল কোরাজোন (*Correo del corazón)*-এর জন্য
* ১৯৮৯, ফুন্দার্তে পুরস্কার, পোয়েমাস দেল এসক্রিটোর (*Poemas del escritor)*-এর জন্য
* ১৯৯৪, সম্মানসূচক  তালিকা, ইন্টারন্যাশনাল বোর্ড অন বুকস ফর ইয়াং পিপল, রাতোন ই ভাম্পিরো সে কোনোসেন (*Ratón y Vampiro se conocen*)-এর জন্য
* ২০০০, বর্ষসেরা বই পুরস্কার, শিশুতোষ বই বিভাগ, ভেনেজুয়েলার জাতীয় বই কেন্দ্র, *¡Splash!* (¡স্প্ল্যাশ!)-এর জন্য
* ২০০৩, রকফেলার ফাউন্ডেশন-এর বেল্লাজিও স্টাডি সেন্টারে রেসিডেন্সি এবং রবার্তো চেলি মেমোরিয়াল ফান্ড স্কলারশিপ, আনা তেরেসা তোরেসের সাথে গবেষণা প্রকল্প পরিচালনার জন্য যার মাধ্যমে তারা সহ-সম্পাদক হিসেবে *দ্য থ্রেড অফ দ্য ভয়েস: বিংশ শতাব্দীর ভেনেজুয়েলার নারী লেখকদের একটি সমালোচনামূলক সংকলন* (El hilo de la voz. Antología crítica de escritoras venezolanas del siglo XX) (ফুন্দাসিওন পোলার, ২০০৩) প্রকাশ করতে সক্ষম হন
* ২০০৪, গুগেনহাইম ফেলোশিপ
* ২০১৫, লাতিন কবি ভিক্টর স্যান্ডোভাল পুরস্কার, তার সেমিনার অফ মেক্সিকান কালচার এবং ইউএনএএম-এর জন্য
* সংকলন ইল ফিয়োরে দেল্লা পোয়েসিয়া ল্যাটিনোআমেরিকানা ডি'ওগি (Il fiore della poesia latinoamericana d'oggi), ভলিউম ২, আমেরিকা মেরিদিওনাল - ১ সংকলনের জন্য নির্বাচিত।
* ২০১৭, সপ্তদশ প্রিমিয়ো কাসা দে আমেরিকা দে পোয়েসিয়া আমেরিকানা (Premio Casa de América de Poesía Americana), লো কে হাসে এল তিয়েম্পো (*Lo que hace el tiempo*)-এর জন্য
* ২০২০, সপ্তদশ ফেদেরিকো গার্সিয়া লোরকা আন্তর্জাতিক কবিতা পুরস্কার ( ), তার বর্ণাঢ্য সাহিত্যিক জীবনের জন্য

## নির্বাচিত সাহিত্যকর্ম

### কবিতা
* *[[কাসা ও লোবো]]* (Casa o lobo), কলেকসিওন লোস এস্পাসিওস কালিডোস, মোন্তে আবিলা এদিতোরেস, কারাকাস, ১৯৮১ (সিয়েনকুয়েন্তেনা দে সিনকুয়েন্তেনা, ২০০২)
* *কোরিও দেল কোরাজোন* (Correo del corazón), ফুনদাসিওন পারা লা কুলতুরা ই লাস আরতেস দেল দিসত্রিতো ফেদেরাল (ফুন্দার্তে), কারাকাস, ১৯৮৫
* *এল সিয়েলো দে প্যারিস* (El cielo de París), ফন্দো এদিতোরিয়াল পেকেনিয়া ভেনেসিয়া, কারাকাস; ১৯৮৯
* *পোয়েমাস দেল এসক্রিটোর* (Poemas del escritor), ফুন্দার্তে, কারাকাস, ১৯৮৯
* *লা কানসিওন ফ্রিয়া* (La canción fría), এদিতোরিয়াল আংগ্রিয়া, কারাকাস, ১৯৮৯
* *পায়া (উনা এলেহিয়া)* (Paya (Una elegía)), কলেকসিওনেস ক্লান্দেস্তিনাস, কারাকাস, ১৯৯০
* *লোস বাখো সিন্তিমিয়েন্তোস* (Los bajos sentimientos), মোন্তে আবিলা এদিতোরেস, কারাকাস, ১৯৯৩
* *লা কিয়েতুদ* (La quietud), পেকেনিয়া ভেনেসিয়া, কারাকাস, ১৯৯৮
* *এল হুয়েসো পেলভিকো* (El hueso pélvico), গ্রূপো এদিতোরিয়াল এক্লেপসিদ্রা, কারাকাস, ২০০২
* *লা এপিকা দেল পাদ্রে* (La épica del padre), লা নাভে ভা, কারাকাস, ২০০২
* *পোয়েমাস হুয়েরফানোস* (Poemas huérfanos), লা লিয়েব্রে লিব্রে, মারাকায়, ২০০২
* *পাইস* (País), ফুনদাসিওন বিগট, কারাকাস, ২০০৭; ফ্রাইলেহোন এদিতোরেস, বোগোতা, ২০২১
* *২১ কাবাইয়োস* (21 caballos), এদিতোরিয়াল লা কামারা এস্ক্রিতা, কারাকাস, ২০১১
* *বেয়াস ফিকসিওনেস* (Bellas ficciones), এক্লেপসিদ্রা, কারাকাস, ২০১৬
* *লো কে হাসে এল তিয়েম্পো* (Lo que hace el tiempo), ভিসর এদিতোরিয়াল, মাদ্রিদ, ২০১৭
* *এল দ্রাগন প্রোতেহিদো* (El dragón protegido), এদিতোরিয়াল প্রে-তেক্সতোস, ভ্যালেন্সিয়া, ২০২১

### কবিতা সংকলন/অ্যান্থোলজি
* *পোয়েমাস দেল এসক্রিটোর / এল সিয়েলো দে প্যারিস* (Poemas del escritor / El cielo de París), দোস পোয়েমারিওস, ফুন্দার্তে / আলকালদিয়া দেল মুনিসিপিও লিবেরতাদোর, কারাকাস, ১৯৯১
* *এনেমিগা মিয়া। সেলেক্সিওন পোয়েতিকা (১৯৮১-১৯৯৭)* (Enemiga mía. Selección poética (1981-1997)), ইবেরোআমেরিকানা এদিতোরিয়াল ভের্ভুয়ের্ত, মাদ্রিদ, ১৯৯৮
* *পোয়েসিয়া রেউনিদা ১৯৮১-২০০২* (Poesía reunida 1981-2002), ওতেরো এদিসিওনেস, কারাকাস, ২০০৪
* *এঁরেসিয়া। সেলেক্সিওন পোয়েতিকা (১৯৮১-২০০৪)* (Herencia. Selección poética (1981-2004)), কলেকসিওন আতলান্তিকা, এদিসিওনেস ইদেয়া, কানারিয়াস, ২০০৫
* *পাইস। পোয়েসিয়া রেউনিদা (১৯৮১-২০১১)* (País. Poesía reunida (1981-2011)), এদিতোরিয়াল প্রে-তেক্সতোস, ভ্যালেন্সিয়া, ২০১৪
* *এল সিয়ের্ভো* (El ciervo), আন্তোলোহিয়া, কম্পিলাসিওন দে নেস্তর মেনদোসো; এল তাইয়ের ব্লাংকো এদিসিওনেস, বোগোতা, ২০১৯

### শিশুতোষ বা যুব সাহিত্য
* *রাতোন ই ভাম্পিরো সে কোনোসেন* (Ratón y Vampiro se conocen), মোন্তে আবিলা এদিতোরেস, কারাকাস, ১৯৯১
* *রাতোন ই ভাম্পিরো এন এল কাস্তিইয়ো* (Ratón y Vampiro en el castillo), চিত্রায়ণ: মার্সেলার কাব্রেরা; মোন্তে আবিলা এদিতোরেস, ১৯৯৮
* *¡স্প্ল্যাশ!* (¡Splash!), চিত্রায়ণ: রোসানা ফারিয়া, প্লেকো এদিতোরেস, কারাকাস, ২০০০
* *উন কাবাইয়ো এন লা সিউদাদ* (Un caballo en la ciudad), রোসা ভার্জিনিয়া উরদানেতা-র ছবি দ্বারা চিত্রায়িত, প্লেকো এদিতোরেস, কারাকাস, ২০০২
* *রাতোন ই ভাম্পিরো* (Ratón y Vampiro), চিত্রায়ণ: জেফারসন কুইন্তানা, লুগার কোমুঁ, ২০১২
* *এরা উন ত্রেন দে নোচে* (Era un tren de noche), লেখক নিজেই চিত্রায়ণ করেছেন, সাইলস এদিতোরেস, কারাকাস, ২০১৮

### নন-ফিকশন
* *কিয়েন দিহো কারতোফেল?* (Quién dijo Kartofel?), ব্লাঙ্কা স্ত্রেপপনি-র সাথে, মাজেন্তা এদিসিওনেস, কারাকাস, ২০০৬
* *মেরি কুরি* (Marie Curie), জীবনী, লোস লিব্রোস দে *এল নাসিওনাল*, কারাকাস, ২০০৫
* *নেলসন ম্যান্ডেলা* (Nelson Mandela), লোস লিব্রোস দে *এল নাসিওনাল*, কারাকাস, ২০০৬
* *ভিয়াহে আল পোসকোমুনিসমো* (Viaje al poscomunismo), আনা তেরেসা তোরেস-এর সাথে, এক্লেপসিদ্রা, কারাকাস, ২০২০

### নাটক
* *লা ওত্রেদাদ ই এল ভাম্পিরো* (La otredad y el vampiro), ফুন্দার্তে, আলকালদিয়া দে কারাকাস, ১৯৯৪

## তথ্যসূত্র

## বহিঃসংযোগ
*